Užívanie Unasynu pri podozrení na tehotenstvo – je to bezpečné?
Dobrý večer dnes mi bol predpísany unasyn a snažíme sa o bábätko pohlavný styk sme mali keď bola vysoká šanca otehotnieť chcem sa spýtať či môžem užívať unasyn keď som si není istá či som tehotná a tehotensky test by mi to ešte neukázal
Dobrý deň.
Ďakujeme za Vašu otázku.
Reprodukčné štúdie na zvieratách nepotvrdili poškodenie plodu v dôsledku podávania sultamicilínu (Unasyn). Sulbaktám a ampicilín prestupuje cez placentárnu bariéru. Avšak bezpečnosť použitia u žien počas gravidity nebola stanovená. Preto sa má Unasyn podávať počas gravidity len v prípade, ak potenciálne prínosy prevýšia potenciálne riziko. Vzhľadom na to, že nemáme žiadne informácie ohľadom nutnosti užívania uvedených antibiotík, celkovom zdravotnom stave, aktuálnej diagnóze a podobne, je potrebné konzultovať ich užívanie s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská